[{"text_idx": "#000003", "text": "Bydd digwyddiad enwog a phoblogaidd Gw\u0302yl y Gaeaf Caerdydd yn dychwelyd yn 2022. Wedi\u2019i rannu ar draws dau leoliad yng nghanol y ddinas unwaith eto, bydd ymwelwyr nawr yn gallu mwynhau Gw\u0302yl y Gaeaf yng Nghastell Caerdydd ac ar Lawnt Neuadd y Ddinas."}, {"text_idx": "#000004", "text": "Eleni, bydd Llawr Sglefrio a Llwybr Ia\u0302 Gw\u0302yl y Gaeaf Caerdydd yn cael eu gosod o fewn tiroedd prydferth Castell Caerdydd gyda\u2019r Gorthwr Normanaidd yn gefndir iddynt. Mae\u2019r llawr sglefrio dan do 40m x 15m, gyda\u2019r Llwybr Ia\u0302 150m, yn addas ar gyfer pob oedran a gallu. Mae sesiynau hygyrch ar gael bob prynhawn Mercher rhwng 13:30 a 14:30."}, {"text_idx": "#000008", "text": "Bwyd a diod y Nadolig"}, {"text_idx": "#000010", "text": "Nid yw Gw\u0302yl y Gaeaf Caerdydd yn gyflawn heb ei ffair enwog i deuluoedd. Yn o\u0302l yr arfer, gallwch fwynhau\u2019r olygfa orau o\u2019r ddinas o\u2019r Olwyn Enfawr a bydd amrywiaeth mawr o atyniadau eraill sy\u2019n addas ar gyfer pob oed yn ogystal ag adloniant gyda\u2019r hwyr."}, {"text_idx": "#000013", "text": "Ymlaciwch gyda\u2019ch ffrindiau a mwynhewch ddiod yn lleoliad mwyaf cw\u0302l y ddinas, sef profiad newydd cyffrous y Bar Ia\u0302 yng Ngw\u0302yl y Gaeaf Caerdydd! Dyma nefoedd i Instagramwyr gyda thymheredd dan sero ac ie, mae popeth wedi\u2019i wneud o ia\u0302. I ymweld a\u0302\u2019r Bar Ia\u0302, gwnewch yn siw\u0302r eich bod yn archebu slot amser ymlaen llaw."}, {"text_idx": "#000014", "text": "Eisteddwch yn o\u0302l a mwynhewch eich hoff ddanteithion melys a sawrus yn ardaloedd eistedd dan orchudd y Pentref Alpaidd."}, {"text_idx": "#000015", "text": "Cofrestrwch ar gyfer e-Gylchlythyr Croeso Caerdydd heddiw i gael newyddion cyffrous, digwyddiadau, cynigion arbennig, pethau i\u2019w gwneud a mwy gan di\u0302m Croeso Caerdydd."}]